PMIndiaData/PMIndiaSum huggingface dataset:
প্ৰধানমন্ত্ৰীয়ে আইএনএৰ প্ৰবীণ যুঁজাৰু অঞ্জলাই পন্নুস্বামীৰ মৃত্যুত শোক প্ৰকাশ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে মালয়েছিয়াৰ প্ৰতিষ্ঠিত আইএনএৰ প্ৰবীণ যুঁজাৰু অঞ্জলাই পনুস্বামীৰ মৃত্যুত শোক প্ৰকাশ কৰিছে। প্ৰধানমন্ত্ৰীয়ে এক টুইটযোগে কয়: "মালয়েছিয়াৰ সন্মানীয় আইএনএৰ প্ৰবীণ যুঁজাৰু অঞ্জলাই পন্নুস্বামীজীৰ মৃত্যুত দুঃখিত। ভাৰতৰ স্বাধীনতা আন্দোলনত তেওঁৰ সাহস আৰু অনুপ্ৰেৰণাদায়ক ভূমিকা আমি সদায় মনত ৰাখিম। তেওঁৰ পৰিয়াল আৰু বন্ধুবৰ্গলৈ সমবেদনা জ্ঞাপন কৰিছো। "
বিশ্ব শৌচালয় দিৱসত প্ৰধানমন্ত্ৰীৰ বাৰ্তা

নিম্নোলিখিত কথাখিনি বিশ্ব শৌচালয় দিৱস উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে আগবঢ়োৱা বাৰ্তা সবিশেষ। “বিশ্ব শৌচালয় দিৱসত আমি সমগ্ৰ দেশৰ অনাময় সুবিধাৰ উন্নয়নৰ দিশত দিয়া প্ৰতিশ্ৰুতিক পুনৰবাৰ সুনিশ্চিত কৰিছো। ভাৰতৰ বিভিন্ন প্ৰান্তত ব্যাপক হাৰত শৌচালয় নিৰ্মাণৰ কামত লাগি থকা ব্যক্তি তথা সংস্থাসমূহৰ সকলোকে মই অভিনন্দন জ্ঞাপন কৰিছো। তেওঁলোকৰ অমূল্য অৱদানে স্বচ্চ ভাৰত অভিযানক অধিক ক্ষীপ্ৰ গতি প্ৰদান কৰিছে।”
দ্বাৰকাধীশ মন্দিৰত পূজা অৰ্চনা প্ৰধানমন্ত্ৰীৰ; দ্বাৰকাৰ জনসভাত ৰাইজক সম্বোধন

দ্বাৰকাৰ দ্বাৰকাধীশ মন্দিৰত পূজা অৰ্চনাৰে গুজৰাটৰ দুদিনীয়া ভ্ৰমণসূচীৰ আৰম্ভ কৰিলে প্ৰধানমন্ত্ৰী শ্ৰী নৰেন্দ্ৰ মোদীয়ে। প্ৰধানমন্ত্ৰীয়ে ওখা আৰু বেইট দ্বাৰকাৰ মাজত নিৰ্মাণ কৰিবলগীয়া সেঁতুৰ লগতে অন্যান্য পথৰ উন্নয়নমুলক প্ৰকল্পৰ আধাৰশিলাৰ নামফলকো উন্মোচন কৰে। প্ৰধানমন্ত্ৰীয়ে কয় যে তেওঁ আজি দ্বাৰকাত নতুন শক্তি আৰু উৎসাহ দেখিছে। আজি এই সেঁতুৰ আধাৰশিলাৰ জৰিয়তে আমাৰ প্ৰাচীন ঐতিহ্যৰ সৈতে পুনৰ মিলন হৈছে। ই পৰ্যটন খণ্ডক উৎসাহিত কৰিব, যাৰফলত সংস্থাপন বৃদ্ধি পাব। প্ৰধানমন্ত্ৰীয়ে উন্নয়নেহে পৰ্যটনৰ বিকাশ ঘটায় বুলি কয়। কিছু বছৰৰ আগতে বেইট দ্বাৰকাৰ লোকসকলে আন্তঃগাঁথনিৰ অভাৱত কিমান যে সমস্যাৰ সন্মুখীন হৈছিল সেই কথাও দোঁহাৰে। প্ৰধানমন্ত্ৰীয়ে কয় যে পৰ্যটন খণ্ডৰ উন্নয়ন অকলে কেতিয়াও সম্ভৱ নহয়। তেওঁ কয় যে যদি আমি গিৰ বনাঞ্চললৈ আৰু অধিক পৰ্যটক আনিব বিচাৰো, আমি ইয়াৰ সমীপৰ দ্বাৰকাৰ দৰে স্থানলৈও তেওঁলোকক অহাৰ বাবে প্ৰেৰিত কৰিব পাৰো। আন্তঃগাঁথনিৰ নিৰ্মাণে অৰ্থনৈতিক কাম-কাজৰ বিকাশ ঘটায় আৰু উন্নয়নৰ পৰিৱেশ সৃষ্টি কৰে বুলি কয় প্ৰধানমন্ত্ৰীয়ে। তেওঁ লগতে বন্দৰ আৰু বন্দৰভিত্তিক উন্নয়ন বিচাৰে বুলি উল্লেখ কৰি নীল অৰ্থনীতিয়ে ভাৰতৰ প্ৰগতিত সহায় কৰিব বুলি কয়। প্ৰধানমন্ত্ৰীয়ে কয় যে ভাৰত চৰকাৰে মাছমৰীয়াসকলৰ সবলীকৰণৰ বাবে ব্যৱস্থা হাতত লৈছে। তেওঁ কয় যে কান্দলা বন্দৰ অভূতপূৰ্ব বিকাশ হৈছে কাৰণ ইয়াৰ সম্পদবোৰ বন্দৰটোৰ উন্নয়নত লগোৱা হৈছে। তেওঁ কয় যে আলাঙে নতুন জীৱন লাভ কৰিছে আৰু ইয়াত কৰ্মৰত শ্ৰমিকসকলৰ কল্যানৰ বাবে ব্যৱস্থা হাতত লোৱা হৈছে। প্ৰধানমন্ত্ৰীয়ে কয় যে চৰকাৰে সামূদ্ৰিক নিৰাপত্তাৰ আধূনিকীকৰণত গুৰুত্ব আৰোপ কৰিছে। এই উপলক্ষে দেৱভূমি দ্বাৰকাত এনে এটি প্ৰতিষ্ঠান স্থাপন কৰা হ’ব বুলি তেওঁ লগতে কয়। কালি অনুষ্ঠিত জিএছটি পৰিষদৰ বৈঠকত কেতবোৰ সামগ্ৰীৰ দাম হ্ৰাস কৰাৰ সন্দৰ্ভত প্ৰধানমন্ত্ৰীয়ে কয় যে যেতিয়া চৰকাৰৰ প্ৰতি দেশবাসীৰ বিশ্বাস জন্মে, তেতিয়াই উত্তম নীতি প্ৰণয়ন কৰা হয়, তেনেক্ষেত্ৰত দেশৰ স্বাৰ্থত আমাৰ প্ৰতি দেশবাসীৰ সমৰ্থন থকাতো স্বাভাৱিক। প্ৰধানমন্ত্ৰীয়ে কয় আশ্বাস দিয়ে যে চৰকাৰে দেশবাসীৰ আশা-আকাংক্ষা পুৰণত সহায় কৰিব আৰু দৰিদ্ৰতাৰ বিৰুদ্ধে যুঁজ দিব। প্ৰধানমন্ত্ৰীয়ে কয় যে ভাৰতৰ প্ৰতি বিশ্ববাসীৰ আকৰ্ষণ বৃদ্ধি পাইছে আৰু তেওঁলোকে ইয়াত বিনিয়োগ কৰিবলৈ লৈছে। “মই দেখিছো যে ভাৰতৰ উন্নয়নত গুজৰাটে সক্ৰিয়ভাৱে বৰঙণি আগবঢ়াই আহিছে আৰু ইয়াৰ বাবে মই গুজৰাট চৰকাৰক অভিনন্দন জনাইছো।” প্ৰধানমন্ত্ৰীয়ে এইদৰে কয়।
নৰৱে’ৰ প্ৰধানমন্ত্ৰীৰ সৈতে প্ৰধানমন্ত্ৰীৰ বৈঠ

প্ৰধানমন্ত্ৰী শ্ৰী নৰেন্দ্ৰ মোদীয়ে দ্বিতীয় ভাৰত নৰ্ডিক সন্মিলনৰ সময়ত কোপেনহেগেনত নৰৱেৰ প্ৰধানমন্ত্ৰী শ্ৰী জোনাছ গহৰ ষ্ট'ৰক সাক্ষাৎ কৰে। ২০২১ চনৰ অক্টোবৰত প্ৰধানমন্ত্ৰী ষ্ট'ৰৰ দ্বাৰা কাৰ্যভাৰ গ্ৰহণ কৰাৰ পিছত এইটো দুয়োজন নেতাৰ মাজত প্ৰথম বৈঠক আছিল। দুয়োগৰাকী প্ৰধানমন্ত্ৰীয়ে দ্বিপাক্ষিক সম্পৰ্কত চলি থকা কাৰ্যকলাপৰ পৰ্যালোচনা কৰে আৰু ভৱিষ্যতৰ সহযোগিতাৰ ক্ষেত্ৰসমূহৰ বিষয়ে আলোচনা কৰে। প্ৰধানমন্ত্ৰীয়ে উল্লেখ কৰে যে নৰৱে’ৰ দক্ষতা আৰু ভাৰতৰ পৰিসৰে প্ৰাকৃতিক পৰিপূৰকতা প্ৰদান কৰিছে। দুয়োগৰাকী নেতাই নীলা অৰ্থনীতি, নৱীকৰণযোগ্য শক্তি, সেউজীয়া হাইড্ৰ’জেন, সৌৰ আৰু বায়ু প্ৰকল্প, সেউজ জাহাজ, মীন পালন, পানী ব্যৱস্থাপনা, বৰষুণৰ পানী সংৰক্ষণ, মহাকাশ সহযোগিতা, দীৰ্ঘম্যাদী আন্তঃগাঁথনি বিনিয়োগ, স্বাস্থ্য আৰু সংস্কৃতিৰ দৰে ক্ষেত্ৰত ব্যস্ততা গভীৰ কৰাৰ সম্ভাৱনাৰ বিষয়ে আলোচনা কৰে। আঞ্চলিক আৰু গোলকীয় উন্নয়নৰ ওপৰতো আলোচনা হৈছিল। ইউএনএছচিৰ সদস্য হিচাপে, ভাৰত আৰু নৰৱে’ই পাৰস্পৰিক স্বাৰ্থৰ বিশ্বব্যাপী বিষয়ত ৰাষ্ট্ৰসংঘত ইজনে সিজনৰ সৈতে জড়িত হৈ আছে।
ওনাকে ওবাভাক তেওঁৰ জয়ন্তীত শ্ৰদ্ধাঞ্জলি জ্ঞাপন প্ৰধানমন্ত্ৰীৰ

মহান কানাড়া মহিলা যোদ্ধা ওনাকে ওবাভাক তেওঁৰ জয়ন্তী উপলক্ষে শ্ৰদ্ধাঞ্জলি জ্ঞাপন কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। শ্ৰী মোদীয়ে কয় যে ওনাকে ওবাভাই ‘আমাৰ নাৰী শক্তিৰ প্ৰতীক হিচাপে আমাক অনুপ্ৰাণিত কৰে।’ প্ৰধানমন্ত্ৰীয়ে টুইটযোগে কয়ঃ ‘মই সাহসী ওনাকে ওবাভাক তেওঁৰ জয়ন্তীৰ উপলক্ষে প্ৰণাম জনাইছোঁ। তেওঁ নিজৰ মানুহ আৰু সংস্কৃতিৰ সুৰক্ষাৰ বাবে সাহসিকতাৰে চলোৱা কঠোৰ যুঁজখনৰ কথা কোনেও কাহানিও পাহৰিব নোৱাৰে। তেওঁ আমাক আমাৰ নাৰী শক্তিৰ প্ৰতীক হিচাপে অনুপ্ৰাণিত কৰে।’
জন্মদিন উপলক্ষে ৰাষ্ট্ৰপতিলৈ প্ৰধানমন্ত্ৰীৰ শুভেচ্ছা

ৰাষ্ট্ৰপতি শ্ৰী ৰাম নাথ কোৱিন্দৰ জন্মদিন উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে তেওঁক শুভেচ্ছা জ্ঞাপন কৰে। এক বাৰ্তাত প্ৰধানমন্ত্ৰীয়ে কয়, “ৰাষ্ট্ৰপতি ডাঙৰীয়াক জন্মদিনৰ শুভেচ্ছা জনালোঁ। ভগবানে তেওঁক আমাৰ দেশৰ প্ৰতি সেৱা আগবঢ়াবলৈ দীৰ্ঘায়ু আৰু সুস্থ জীৱন প্ৰদান কৰক, তাকে কামনা কৰিলোঁ। দায়িত্বত অধিষ্ঠিত হোৱাৰ দিন ধৰি ৰাষ্ট্ৰপতি ডাঙৰীয়াই নিজৰ সৰলতা আৰু দয়ালু প্ৰকৃতিৰে ভাৰতবাসীৰ মাজত জনপ্ৰিয় হৈ পৰিছে। মই সদায় ৰাষ্ট্ৰপতি ডাঙৰীয়াক ১২৫ কোটি ভাৰতীয়, বিশেষকৈ সমাজৰ দুখীয়া আৰু প্ৰান্তীয় লোকসকলৰ আশা-আকাংক্ষাৰ প্ৰতি সংবেদনশীল হোৱা দেখি আহিছো।”
ব্ৰিকছ ব্যৱসায় মঞ্চ ২০২২ৰ উদ্বোধনী অনুষ্ঠানত প্ৰধানমন্ত্ৰী শ্ৰী নৰেন্দ্ৰ মোদীৰ ভাষণৰ অসমীয়া অনুবা

মহামান্য, ব্ৰিকছ ব্যৱসায়িক সম্প্ৰদায়ৰ নেতাসকল, নমস্কাৰ! উদীয়মান অৰ্থনীতিৰ এই গোটটো বিশ্বব্যাপী বিকাশৰ এক ইঞ্জিন হিচাপে বিকশিত হ'ব পাৰে বুলি বিশ্বাস কৰি ব্ৰিকছ প্ৰতিষ্ঠা কৰা হৈছিল। আজি যেতিয়া সমগ্ৰ বিশ্বই ক’ভিডৰ পিছত পুনৰুদ্ধাৰৰ ওপৰত গুৰুত্ব আৰোপ কৰিছে, সেই সময়ত ব্ৰিকছ দেশসমূহৰ ভূমিকা পুনৰ অতি গুৰুত্বপূৰ্ণ হৈ পৰিছে। বন্ধুসকল, মহামাৰীৰ ফলত উদ্ভৱ হোৱা অৰ্থনৈতিক সমস্যাৰ মোকাবিলা কৰাৰ বাবে, ভাৰতত আমি "সংস্কাৰ, প্ৰদৰ্শন আৰু পৰিৱৰ্তন" মন্ত্ৰ গ্ৰহণ কৰিছো। আৰু এই পদ্ধতিৰ ফলাফল ভাৰতীয় অৰ্থনীতিৰ প্ৰদৰ্শনৰ পৰা স্পষ্ট। চলিত বৰ্ষত আমি ৭.৫ শতাংশ বৃদ্ধি আশা কৰিছো যিয়ে আমাক দ্ৰুতগতিত বিকশিত হোৱা মুখ্য অৰ্থনীতি হিচাপে গঢ়ি তুলিছে। উদীয়মান 'নতুন ভাৰত'ৰ প্ৰতিটো খণ্ডতে পৰিৱৰ্তনশীল বিকাশ ঘটিছে। আজি মই চাৰিটা মুখ্য দিশৰ ওপৰত আপোনাৰ দৃষ্টি আকৰ্ষণ কৰিব বিচাৰো। প্ৰথমতে, ভাৰতৰ বৰ্তমানৰ অৰ্থনৈতিক পুনৰুদ্ধাৰৰ এক গুৰুত্বপূৰ্ণ স্তম্ভ হৈছে প্ৰযুক্তি-চালিত বিকাশ। আমি প্ৰতিটো ক্ষেত্ৰতে উদ্ভাৱনক সমৰ্থন কৰি আছো। আমি মহাকাশ, নীলা অৰ্থনীতি, সেউজীয়া হাইড্ৰজেন, পৰিষ্কাৰ শক্তি, ড্ৰোন, ভূ-স্থানিক তথ্য আদিৰ দৰে বহুতো ক্ষেত্ৰত উদ্ভাৱন-অনুকূল নীতি প্ৰস্তুত কৰিছো। আজি, ভাৰতত উদ্ভাৱনৰ বাবে বিশ্বৰ সৰ্বশ্ৰেষ্ঠ পৰিৱেশ-প্ৰণালীবোৰৰ ভিতৰত এটা বিদ্যমান যি ভাৰতীয় ষ্টাৰ্ট-আপৰ বৰ্ধিত সংখ্যাত প্ৰতিফলিত হয়। ভাৰতত ৭০,০০০ ৰো অধিক ষ্টাৰ্ট-আপত ১০০ তকৈও অধিক ইউনিকৰ্ন আছে, আৰু সেইবোৰৰ সংখ্যা বাঢ়ি গৈ আছে। দ্বিতীয়তে, মহামাৰীৰ সময়তো, ভাৰতে ব্যৱসায় কৰাৰ সহজতা উন্নত কৰাৰ বাবে বহুতো প্ৰচেষ্টা অব্যাহত ৰাখিছে। ব্যৱসায়ৰ ওপৰত অনুপালনৰ বোজা হ্ৰাস কৰিবলৈ হাজাৰ হাজাৰ নিয়ম সলনি কৰা হৈছে। চৰকাৰী নীতি আৰু প্ৰক্ৰিয়াসমূহত অধিক স্বচ্ছতা আৰু স্থিৰতা অনাৰ বাবে বৃহৎ পৰিমাণে কাম চলি আছে। তৃতীয়তে, ভাৰতত আন্তঃগাঁথনিও বৃহৎ পৰিমাণে উন্নত কৰা হৈছে, আৰু ইয়াৰ সম্প্ৰসাৰণো হৈ আছে। ইয়াৰ বাবে, ভাৰতে এক ৰাষ্ট্ৰীয় মাষ্টাৰ প্লেন প্ৰস্তুত কৰিছে। আমাৰ ৰাষ্ট্ৰীয় আন্তঃগাঁথনি পাইপলাইনৰ অধীনত ১.৫ ট্ৰিলিয়ন ডলাৰৰ বিনিয়োগৰ সুযোগ আছে। আৰু চতুৰ্থত, আজি ভাৰতত যি ধৰণৰ ডিজিটেল পৰিৱৰ্তন ঘটিছে, ইয়াক বিশ্ব মঞ্চত কেতিয়াও দেখা পোৱা নাই। ভাৰতীয় ডিজিটেল অৰ্থনীতিৰ মূল্য ২০২৫ চনৰ ভিতৰত ১ ট্ৰিলিয়ন ডলাৰত উপনীত হ'ব। ডিজিটেল খণ্ডৰ বিকাশে কৰ্মশক্তিত মহিলাসকলৰ অংশগ্ৰহণক উৎসাহিত কৰিছে। আমাৰ তথ্য প্ৰযুক্তি খণ্ডত ৪.৪ নিযুত পেছাদাৰীৰ ভিতৰত প্ৰায় ৩৬% মহিলাই কাম কৰি আছে। প্ৰযুক্তি-আধাৰিত বিত্তীয় অন্তৰ্ভুক্তিৰ পৰা সৰ্বাধিক লাভালাভ আমাৰ গ্ৰাম্য অঞ্চলৰ মহিলাসকলৰ কাষ চাপিছে। ব্ৰিকছ মহিলা ব্যৱসায় মিত্ৰজোঁটে ভাৰতত এই পৰিৱৰ্তনশীল পৰিৱৰ্তনৰ ওপৰত অধ্যয়ন কৰিব পাৰে। একেদৰে, আমি উদ্ভাৱন-চালিত অৰ্থনৈতিক পুনৰুদ্ধাৰৰ ওপৰত এক উপযোগী আলোচনা কৰিব পাৰোঁ। মই পৰামৰ্শ দিছো যে ব্ৰিকছ ব্যৱসায় মঞ্চই আমাৰ ষ্টাৰ্টআপৰ মাজত নিয়মীয়া বিনিময়ৰ বাবে এখন মঞ্চ বিকশিত কৰিব পাৰে। মই নিশ্চিত যে ব্ৰিকছ ব্যৱসায় মঞ্চৰ আজিৰ আলোচনা যথেষ্ট লাভজনক হ'ব। মই আপোনালোকক শুভকামনা জনাইছো। ধন্যবাদ ৷
তেল আৰু গেছ উত্তোলনত উন্নত পদ্ধতি ব্যৱহাৰত উৎসাহিত কৰিবলৈ নীতিগত পৰিকাঠামোত কেবিনেটৰ অনুমোদন

প্রধানমন্ত্রী শ্রী নৰেন্দ্র মোদীৰ অধ্যক্ষতাত অনুষ্ঠিত কেন্দ্রীয় কেবিনেট বৈঠকত তেল আৰু গেছৰ আভ্যন্তৰীণ উৎপাদন বৃদ্ধিৰ বাবে উৎপাদনৰ উন্নত পদ্ধতি/অপৰম্পৰাগত হাইড্রোকার্বন উৎপাদন পদ্ধতিক উৎসাহিত কৰিবলৈ এক নীতিগত পৰিকাঠামো গঠনৰ সন্দৰ্ভত অনুমোদন জনাইছে। শ্বেল গেছ আৰু তেল উৎপাদন; টাইট তেল আৰু গেছ উৎপাদন; গেছ হাইড্রেট আৰু হেভী অইলৰ পৰা তেল উৎপাদন, উন্নত উৎপাদন পদ্ধতি, অপৰম্পৰাগত হাইড্রোকার্বনৰ উৎসৰ পৰা তেল আৰু গেছ সংগ্রহ তথা প্রযুক্তিগতভাবে জটিল পদ্ধতিৰে প্রাকৃতিক উৎসৰপৰা খনিজ তেল সংগ্রহো এই নীতিগত পৰিকাঠামোৰ আওঁতাত ধৰা হৈছে। শিক্ষা আৰু গবেষণা সংস্থাৰ সৈতে উদ্যোগ সংস্থাৰ সহযোগিতাৰ জৰিয়তে তেল আৰু গেছৰ অনুসন্ধান আৰু উৎপাদনৰ কাম-কাজক উৎসাহিত কৰাৰ লক্ষ্যৰে তথা এক কৌশলগত উদ্দেশ্যৰে এই নীতি নির্ধাৰণ কৰা হৈছে। সকলো চুক্তিভিত্তিক ব্যৱস্থা আৰু মনোনীত তৈল ক্ষেত্রত এই নীতি কার্যকৰী হ’ব। এই নতুন নীতিৰ ফলত খনিজ তেল অনুসন্ধান আৰু উৎপাদন ক্ষেত্রত বিনিযোগ বৃদ্ধি পাব, অর্থনৈতিক তৎপৰতা বাঢ়িব আৰু অতিৰিক্ত কর্মসংস্থাপনৰ সুযোগ সৃষ্টি হ’ব। বর্তমান কাৰ্যক্ষম অৱস্থাত থকা তৈল ক্ষেত্রসমূহত নতুন আৰু অত্যাধুনিক প্রযুক্তি ব্যৱহাৰৰ ক্ষেত্ৰত এই নীতিয়ে গুৰুত্বপূৰ্ণ ভূমিকা পালন কৰিব। এই নীতি ৰূপায়ণৰ বাবে কেন্দ্রীয় পেট্র’ল আৰু তেল মন্ত্রালয়; হাইড্রোকার্বন সঞ্চালকালয়, উদ্যোগ প্ৰতিষ্ঠান আৰু শিক্ষা গৱেষনা জগতৰ প্রতিনিধিসকলক লৈ এখন কমিটী গঠন কৰা হ’ব। পৰৱৰ্তী ১০ বছৰৰ বাবে এই কমিটী কার্যকৰী হৈ থাকিব আৰু নতুন নীতিত প্রস্তাৱিত বিত্তীয় সুযোগ-সুবিধাসমূহ ১২০ মাহৰ বাবে উপলব্ধ হ’ব। প্ৰযুক্তিৰ সহায়ত পৰিপক্ক/পুৰণি ক্ষেত্ৰসমূহৰ পৰা হাইড্ৰোকাৰ্বনৰ উৎপাদনৰ সম্ভাৱনীয়তা বৃদ্ধি পাইছে। উৎপাদনৰ পৰিমাণ পূৰ্বতকৈ ৫% অধিক হাৰত দেশৰ খনিজ তেল ক্ষেত্রত অহা ২০ বছৰৰ ভিতৰত ১২০ মিলিয়ন মেট্রিক টন অতিৰিক্ত খনিজ তেল উৎপাদন আৰু ৩% অধিক হাৰত ৫২ বিলিয়ন ঘনমিটাৰ অতিৰিক্ত গেছ উৎপাদনৰ লক্ষ্যৰে এই নীতিগত পৰিকাঠামো প্রণয়ন কৰা হৈছে।
প্ৰগতিৰ জৰিয়তে প্ৰধানমন্ত্ৰীৰ বাৰ্তালাপ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি প্ৰগতিৰ জৰিয়তে ২৩ সংখ্যক বাৰ্তালাপৰ অধ্যক্ষতা কৰে। ইয়াৰ পূৰ্বে প্ৰগতিৰ ২২ সংখ্যক বাৰ্তালাপত সৰ্বমুঠ ৯.৩১ লাখ কোটি টকা ব্যয় সাপেক্ষ ২০০ টা প্ৰকল্পৰ সামগ্ৰিক পৰ্যালোচনা কৰে। ১৭ খণ্ডৰ ৰাজহুৱা অভিযোগো নিষ্পত্তি কৰা হয়। ইফালে, আজি ২৩ সংখ্যক বৈঠকত প্ৰধানমন্ত্ৰীয়ে গ্ৰাহকৰ লগত জড়িত অভিযোগ চম্ভালা আৰু নিষ্পত্তিৰ অগ্ৰগতিৰ পৰ্যালোচনা কৰে প্ৰধানমন্ত্ৰীয়ে। গ্ৰাহকসকলৰ অভিযোগৰ দ্ৰুত আৰু ফলপ্ৰসূ নিষ্পত্তিৰ ক্ষেত্ৰত লোৱা ব্যৱস্থাৰ সন্দৰ্ভত প্ৰধানমন্ত্ৰীক অৱগত কৰা হয়। বৃহৎ মাত্ৰাত উত্থাপিত অভিযোগৰ প্ৰতি উদ্বেগ প্ৰকাশ কৰি প্ৰধানমন্ত্ৰীয়ে গ্ৰাহকসকল উপকৃত হ’ব পৰাকৈ প্ৰশাসনিক ব্যৱস্থাৰ উন্নয়নৰ প্ৰয়োজনীয়তা অনুভৱ কৰে। প্ৰধানমন্ত্ৰীয়ে উত্তৰাখণ্ড, ওড়িশা, পশ্চিমবংগ, কৰ্ণাটক, তামিলনাডু, কেৰালা, নগালেণ্ড, অসম, মহাৰাষ্ট্ৰ, তেলেংগানা আৰু অন্ধ্ৰপ্ৰদেশত নিৰ্মাণৰ কাম চলি থকা ৰে’লৱে, পথ, শক্তি আৰু নবীকৰণযোগ্য খণ্ডকে ধৰি ৯টা আন্তঃগাঁথনিমুলক খণ্ডৰ অগ্ৰগতিৰ পৰ্যালোচনা কৰে। এই প্ৰকল্পৰ সামগ্ৰিক ব্যয় ৩০,০০০ কোটি টকাতকৈও অধিক। প্ৰধানমন্ত্ৰীয়ে প্ৰধানমন্ত্ৰী খনিজ ক্ষেত্ৰ কল্যান যোজনা(PMKKKY)ৰ কাৰ্যকৰীকৰণৰ অগ্ৰগতিৰো পৰ্যালোচনা কৰে। তেওঁ কয় যে জিলা খনিজ ফাউণ্ডেচনৰ বাবে আহৰিত ধন বিভিন্ন প্ৰধান উন্নয়নমুলক দিশত ব্যয় কৰিব লাগিব, যিবোৰত জিলাসমূহে সমস্যাৰ সন্মুখীন হৈ আহিছে। তেওঁ কয় যে এইবোৰত বিশেষভাৱে গুৰুত্ব আৰোপ কৰিব লাগিব, যাতে ২০২২ চনৰ ভিতৰত অৰ্থাৎ ভাৰতে স্বাধীনতা লাভৰ ৭৫ বছৰ সম্পূৰ্ণ হোৱাৰ প্ৰাকমুহূৰ্তত যাতে সৰ্বাধিক উন্নয়ন সম্ভৱ হয়।
শ্ৰীমন্ত ছত্ৰপতি শিৱাজীৰাজ ভোছালে জীৰ মৃত্যুত শোক প্ৰকাশ কৰিছে প্ৰধানমন্ত্ৰীয়ে

প্ৰধানমন্ত্ৰী শ্ৰী নৰেন্দ্ৰ মোদীয়ে শ্ৰীমন্ত ছত্ৰপতি শিৱাজিৰাজ ভোছালে জীৰ মৃত্যুত গভীৰ শোক প্ৰকাশ কৰিছে। শ্ৰী মোদীয়ে কয় যে তেওঁ এজন গতিশীল আৰু বহুমুখী ব্যক্তিত্ব আছিল যিয়ে জনসাধাৰণৰ মাজত ব্যাপকভাৱে কাম কৰিছিল। প্ৰধানমন্ত্ৰীয়ে টুইট কৰে; “শ্ৰীমন্ত ছত্ৰপতি শিৱাজীৰাজে ভোছালে জীৰ মৃত্যুত মই ব্যথিত হৈছো। তেওঁ আছিল এজন গতিশীল আৰু বহুমুখী ব্যক্তিত্ব যিয়ে জনসাধাৰণৰ মাজত ব্যাপকভাৱে কাম কৰিছিল। তেওঁ সতাৰাৰ অগ্ৰগতিৰ দিশত এক চহকী অৱদান আগবঢ়াইছিল। তেওঁৰ পৰিয়াল, বন্ধু-বান্ধৱী আৰু প্ৰশংসকসকললৈ সমবেদনা জ্ঞাপন কৰিলোঁ। ওম শান্তি।”
কমনৱেল্থ গেমছৰ পেৰা ভাৰোত্তোলনত পুৰুষৰ হেভীৱেট শাখাত স্বৰ্ণ পদক জয় কৰাৰ বাবে সুধীৰক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে কমনৱেল্থ গেমছ, ২০২২ৰ পেৰা ভাৰোত্তোলনত পুৰুষৰ হেভীৱেট শাখাত স্বৰ্ণ পদক জয় কৰাৰ বাবে সুধীৰক অভিনন্দন জনাইছে। এক টুইটত প্ৰধানমন্ত্ৰীয়ে কয়, “কমনৱেল্থ গেমছ ২০২২ৰ পেৰা-স্পৰ্টছত পদক দখেলেৰে সুন্দৰ আৰম্ভণি কৰিলে সুধীৰে! তেওঁ এটা সন্মানীয় সোণৰ পদক লাভ কৰাৰ লগতে পুনৰবাৰ নিজৰ নিষ্ঠা আৰু দৃঢ়তা প্ৰদৰ্শন কৰিলে। খেলপথাৰত তেওঁ ধাৰাবাহিকভাৱে ভাল প্ৰদৰ্শন কৰি আহিছে। আগন্তুক সকলো কামৰ বাবে তেওঁক অভিনন্দন আৰু শুভেচ্ছা জ্ঞাপন কৰিলো।”
২০২২ বৰ্ষৰ কমনৱেল্থ গেমছত মহিলাৰ জেভেলিন থ্ৰ’ত ব্ৰঞ্জৰ পদক জয় কৰাৰ বাবে অন্নু ৰাণীক অভিনন্দন প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে ২০২২ বৰ্ষৰ কমনৱেল্থ গেমছত মহিলাৰ জেভেলিন থ্ৰ’ত ব্ৰঞ্জৰ পদক জয় কৰাৰ বাবে অন্নু ৰাণীক অভিনন্দন জনাইছে৷ টুইটযোগে প্ৰধানমন্ত্ৰীয়ে কয়, “অন্নু ৰাণী এগৰাকী উল্লেখযোগ্য খেলুৱৈ। তেওঁ অতি ধৈৰ্য প্ৰদৰ্শন কৰিলে আৰু সৰ্বোচ্চ দক্ষতা দেখুৱালে৷ তেওঁ জেভেলিনত ব্ৰঞ্জৰ পদক লাভ কৰাৰ বাবে মই আনন্দিত হৈছো৷ তেওঁক অভিনন্দন জ্ঞাপন কৰিলো। অনাগত বছৰবোৰতো তেওঁ পাৰদৰ্শিতা দেখুৱাই থাকিব বুলি মই নিশ্চিত। #Cheer4India”
ডেনমাৰ্কৰ প্ৰধানমন্ত্ৰীৰ সৈতে প্ৰধানমন্ত্ৰীৰ বৈঠকৰ প্ৰেছ বিজ্ঞপ্ত

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ডেনমাৰ্কৰ প্ৰধানমন্ত্ৰী. শ্ৰীমতী মেট ফ্ৰেডৰিকছেনৰ সৈতে এক দ্বিপাক্ষিক বৈঠকত মিলিত হয়। দুয়োগৰাকী নেতাই এটাৰ পিছত আনটো বিন্যাসত আলোচনা কৰে আৰু তাৰ পিছত প্ৰতিনিধি পৰ্যায়ৰ আলোচনাত অংশগ্ৰহণ কৰে। দুয়োগৰাকী প্ৰধানমন্ত্ৰীয়ে ভাৰত-ডেনমাৰ্ক সেউজ কৌশলগত অংশীদাৰিত্বৰ অগ্ৰগতিৰ পৰ্যালোচনা কৰে। আলোচনাত নৱীকৰণযোগ্য শক্তি, বিশেষকৈ অফশ্বৰ বায়ু শক্তি আৰু সেউজীয়া হাইড্ৰ’জেনৰ ক্ষেত্ৰত সহযোগিতাৰ লগতে দক্ষতা বিকাশ, স্বাস্থ্য, জাহাজ, পানী আৰু আৰ্কটিক আদিৰ ওপৰত আলোচনা কৰা হয়। প্ৰধানমন্ত্ৰীয়ে আমাৰ ধ্বজ্বাবাহী কাৰ্যসূচীসমূহত ভাৰতত ডেনিছ কোম্পানীসমূহৰ ইতিবাচক অৱদানৰ প্ৰশংসা কৰে। প্ৰধানমন্ত্ৰী ফ্ৰেডৰিকছেনে ডেনমাৰ্কত ভাৰতীয় কোম্পানীসমূহৰ ইতিবাচক ভূমিকাৰ ওপৰত আলোকপাত কৰে। দুয়োগৰাকী নেতাই দুয়োখন দেশৰ মাজত জনসাধাৰণৰ মাজত সম্প্ৰসাৰিত জনসাধাৰণৰ সম্পৰ্কক প্ৰশংসা কৰে আৰু প্ৰব্ৰজন আৰু গতিশীলতা অংশীদাৰিত্বৰ অভিপ্ৰায় ঘোষণাক আদৰণি জনায়। দুয়োজন নেতাই আঞ্চলিক আৰু গোলকীয় বিষয়ত মত বিনিময় কৰে। প্ৰতিনিধি পৰ্যায়ৰ আলোচনাৰ পিছত এক যুটীয়া বিবৃতি গ্ৰহণ কৰা হয়, যাক ইয়াত চাব পাৰিব। সম্পূৰ্ণ হোৱা চুক্তিসমূহৰ তালিকা ইয়াত চাব পাৰে।
খাৰচী পূজাৰ শুভাৰম্ভণিত ৰাইজক শুভেচ্ছা জ্ঞাপন প্ৰধানমন্ত্ৰী শ্ৰী নৰেন্দ্ৰ মোদীৰ

খাৰচী পূজাৰ শুভাৰম্ভণিত ৰাইজক শুভেচ্ছা জ্ঞাপন কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। এক টুইটযোগে প্ৰধানমন্ত্ৰীয়ে কয়; “খাৰ্চী পূজাৰ শুভাৰম্ভণিত শুভেচ্ছা। চতুৰ্দশ দেৱতাৰ আশীৰ্বাদ সদায় আমাৰ ওপৰত থাকক। সকলোৱে উত্তম স্বাস্থ্য, সফলতা আৰু সমৃদ্ধিৰে আশীৰ্ব্বাদপ্ৰাপ্ত হওঁক।”
জাপানৰ নিম্ন সদনৰ নিৰ্বাচনত বিজয় সাব্যস্ত কৰা মহামহিম ফুমিঅ কিশ্বিডাক প্ৰধানমন্ত্ৰীৰ অভিনন্দ

জাপানৰ নিম্ন সদনৰ নিৰ্বাচনত বিজয় সাব্যস্ত কৰা মহামহিম ফুমিঅ কিশ্বিডাক অভিনন্দন জ্ঞাপন কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। এক বাৰ্তাত প্ৰধানমন্ত্ৰীয়ে কয়; “জাপানৰ নিম্ন সদনৰ নিৰ্বাচনত বিজয় সাব্যস্ত কৰা @কিশ্বিডা২৩০লৈ আন্তৰিক অভিনন্দন। বিশেষ ৰণ–কৌশলগত আৰু গোলকীয় সহযোগিতা তথা ভাৰত–প্ৰশান্ত মহাসাগৰীয় ক্ষেত্ৰৰ শান্তি–সমৃদ্ধিৰ লগতে অন্যান্য ক্ষেত্ৰত একলগে কাম কৰি যোৱাৰ কামনা কৰিছো”।
গুজৰাটৰ জিলা পঞ্চায়তৰ সদস্যসকলৰে মিলিত প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে কালি গুজৰাটৰ জিলা পঞ্চায়তৰ সদস্যসকলৰ সৈতে মিলিত হয় আৰু গ্ৰামোন্নয়ন আৰু সামাজিক প্ৰগতিৰ অৰ্থে জনশক্তিক ব্যৱহাৰৰে সম্পৰ্কীয় বিষয়সমূহৰ সন্দৰ্ভত বিস্তৃতভাৱে আলোচনা কৰে। এটি টুইটত প্ৰধানমন্ত্ৰীগৰাকীয়ে কয়; “কালি গুজৰাটৰ জিলা পঞ্চায়তৰ সদস্যসকলৰ সৈতে এক ফলপ্ৰসূ বৈঠক অনুষ্ঠিত হয়। আমি গ্ৰামোন্নয়ন আৰু সামাজিক প্ৰগতিৰ অৰ্থে জনশক্তিক ব্যৱহাৰৰে সম্পৰ্কীয় বিষয়সমূহৰ সন্দৰ্ভত বিস্তৃতভাৱে কথা পাতো।”
প্রধানমন্ত্রীয়ে কস্তুৰবা গান্ধী মার্গ আৰু আফ্রিকা এভিনিউত প্রতিৰক্ষা দপ্তৰৰ অফিচ কমপ্লেক্সৰ উদ্বোধন কৰিছ

প্রধানমন্ত্রী শ্রী নৰেন্দ্র মোদীয়ে আজি নতুন দিল্লীৰ কস্তুৰবা মার্গ আৰু আফ্রিকা এভিনিউত প্রতিৰক্ষা বিভাগৰ অফিচ কমপ্লেক্সৰ উদ্বোধন কৰিছে। তেওঁ আফ্রিকা এভিনিউত প্রতিৰক্ষা বিভাগৰ অফিচ কমপ্লেক্স ঘুৰি চায় আৰু সেনাবাহিনী, নৌ-বাহিনী, বিমানবাহিনী তথা অসামৰিক বিষয়াসকলৰ সৈতে মত বিনিময় কৰে। প্রধানমন্ত্রীয়ে এই উপলক্ষে আয়োজিত অনুষ্ঠানত কয়, আজি যি কমপ্লেক্সৰ উদ্বোধন হ’ল তাৰ মাজেৰে ভাৰতৰ স্বাধীনতাৰ ৭৫তম বর্ষত নতুন ভাৰতৰ প্রয়োজনীয়তা আৰু উচ্চাকাঙ্খাৰ সৈতে সংগতি ৰাখি নির্মাণ কাম সম্পূর্ণ হ’ল। তেওঁ ক্ষোভ প্রকাশ কৰি কয়, প্রতিৰক্ষা সংক্রান্তীয় এই কাম অনেক আগতেই হোৱা উচিত আছিল। দ্বিতীয় বিশ্ব যুদ্ধৰ সময়ত যিবোৰ খুপৰিত ঘোঁৰা ৰখা হৈছিল বা বেৰেকৰ চাহিদা পূৰণ কৰা হৈছিল, তাৰ পৰাই দীর্ঘদিন ধৰি প্রতিৰক্ষা সংক্রান্তীয় কাম কৰা হৈছে। “নতুন প্রতিৰক্ষা অফিচ কমপ্লেক্সটোৱে আমাৰ প্রতিৰক্ষা বাহিনীৰ উদ্যোগক অধিক শক্তিশালী কৰি তুলিব। ইয়াৰ পৰা আৰু ভালদৰে কাম কৰা যাব”। প্রধানমন্ত্রীয়ে কয়, কেবি মার্গ আৰু আফ্রিকা এভিনিউত নিৰ্মিত অত্যাধুনিক অফিচবিলাকে দেশৰ কাম দক্ষভাৱে পৰিচালনা কৰাত সহায় কৰিব। ৰাজধানীত আধুনিক প্রতিৰক্ষা কনক্লেভ নির্মাণ এটা ডাঙৰ পদক্ষেপ। আত্মনির্ভৰ ভাৰতৰ প্রতীক হিচাপে এই কমপ্লেক্সত ভাৰতীয় শিল্পীসকলে যি শিল্প কর্মৰ নিদর্শন ফুটাই তুলিছে, তেওঁ তাৰ প্রশংসা কৰে। “এই কমপ্লেক্সে আমাৰ সংস্কৃতিৰ বৈচিত্র্যৰ আধুনিক ৰূপ ফুটাই তুলেছে। লগতে, ই দিল্লীৰ ঐতিহ্য আৰু পৰিবেশ সংৰক্ষণত সহায় কৰিব”। শ্রী মোদীয়ে কয়, যেতিয়া আমি ৰাজধানী সম্পর্কে কথা কওঁ, তেতিয়া তাৰ ভাবনা সামান্য এখন চহৰৰ মাজতে আবদ্ধ নাথাকে। যিকোনো দেশৰ ৰাজধানী সেই দেশৰ ভাবনা, সংকল্প, ক্ষমতা আৰু সংস্কৃতিৰ প্রতীক। ভাৰত হ’ল গণতন্ত্রৰ জননী। সেয়ে, ভাৰতৰ ৰাজধানী এনে হোৱা উচিত, য'ত জনসাধাৰণ কেন্দ্রত থাকিব। প্রধানমন্ত্রীয়ে আধুনিক পৰিকাঠামোৰ ওপৰত গুৰুত্ব দিয়ে। তেওঁ কয় যে সহজ জীৱনযাত্রা আৰু সহজে ব্যৱসায় কৰাৰ ক্ষেত্রত চৰকাৰে অগ্রাধিকাৰ দিছে। “চেণ্ট্ৰেল ভিস্তাত যি নির্মাণ কাম চলিছে, সি এই ভাবনাক অনুসৰণ কৰিছে”। ৰাজধানীৰ চাহিদা অনুযায়ী নতুন নির্মাণ কামৰ বিষয়ে প্রধানমন্ত্রীয়ে কয় যে এই ধৰণৰ নির্মাণ কাম, যেনে – জনপ্রতিনিধিসকলৰ বাসভৱন, বাবাচাহেব আম্বেদকাৰৰ স্মৃতি স্মাৰকসমূহৰ ৰক্ষণা-বেক্ষনৰ ওপৰত গুৰুত্ব দিয়া হৈছে। সেয়ে, আজি ৰাজধানীত আমাৰ শ্বহীদসকলৰ স্মৃতিসমূহ ৰক্ষা কৰিলে ৰাজধানী চহৰৰ ঐতিহ্য বাঢ়িব। প্রধানমন্ত্রীয়ে কয় যে প্রতিৰক্ষা দপ্তৰৰ অফিচ কমপ্লেক্সৰ কাম ১৪ মাহৰ ভিতৰত সম্পূর্ণ হৈছে। কৰোণা সময়কালত বহু শ্রমিকে ইয়াত কাম পাইছে। শ্রী মোদীয়েকয় যে ভাবনাচিন্তাৰ এই ধাৰা চৰকাৰৰ কাম কৰাৰ পদ্ধতিৰ পৰা আহিছে। “যেতিয়া নীতি আৰু উদ্দেশ্য স্বচ্ছ থাকে, ইচ্ছাশক্তি দৃঢ় হয় আৰু উদ্দেশ্যসমূহ সৎ হয়, তেতিয়া সকলো সম্ভৱ হয়”। প্রধানমন্ত্রীয়ে কয় যে প্রতিৰক্ষা বিভাগৰ এই অফিচবিলাক কর্মসংস্কৃতিৰ পৰিৱর্তনৰ প্রতীক আৰু চৰকাৰে কোন কোন ক্ষেত্রত অগ্রাধিকাৰ দিছে – সেয়াও বুজা যায়। বর্তমান ভূমিৰ সর্বোচ্চ আৰু যথাযথ ব্যৱহাৰৰ মাধ্যমত বিভিন্ন চৰকাৰী দপ্তৰৰ কাম কৰাৰ ওপৰত গুৰুত্ব দিয়া হৈছে। এই বিষয়ে অধিক ব্যাখ্যা কৰি তেওঁ কয় যে ১৩ একৰ ভূমিৰ ওপৰত এই অফিচ কমপ্লেক্সটো গঢ়ি উঠিছে। আগতে এনেধৰণৰ কামত পাঁচ গুণ ভূমি ব্যৱহাৰ কৰা হৈছিল। প্রধানমন্ত্রীয়ে কয় যে ‘আজাদী কা অমৃত কাল’ অর্থাৎ অহা ২৫ বছৰত চৰকাৰী ব্যৱস্থাৰ উৎপাদনশীলতা আৰু দক্ষতাক বৃদ্ধি কৰিবলৈ এনেধৰণৰ উদ্যোগে সহায় কৰিব। এটা অভিন্ন কেন্দ্রীয় সচিবালয়, কনফাৰেন্স হলৰ ব্যৱস্থাপনা আৰু সহজেই মেট্রোৰ সৈতে যোগাযোগ ব্যৱস্থা গঢ়ি তোলাৰ ফলত ৰাজধানী নাগৰিক-বান্ধব হৈ উঠিছে বুলি শ্রী মোদীয়ে মন্তব্য কৰে।
গণতন্ত্ৰ সন্মিলনত প্ৰধানমন্ত্ৰী নৰেন্দ্ৰ মোদীৰ ৰাষ্ট্ৰীয় বিবৃত

মহামহিম, নমস্কাৰ এই সন্মিলনত বিশ্বখনৰ সৰ্ববৃহৎ গণতন্ত্ৰক প্ৰতিনিধিত্ব কৰিবলৈ পাই মই গৌৰৱান্বিত। গণতান্ত্ৰিক চেতনা আমাৰ সভ্যতাৰ নীতিৰে অবিচ্ছেদ্য অংগ। নিৰ্বাচিত ৰিপাব্লিকান চিটি-ষ্টেট যেনেঃ লিচ্ছৱী আৰু শাক্য ভাৰতত ২৫০০ বছৰ আগলৈকে বিকশিত হৈছিল। একেই গণতান্ত্ৰিক মনোভাৱ ১০ম শতিকাৰ "উথিৰামেৰুৰ" শিলালিপিত দেখা যায় যিয়ে গণতান্ত্ৰিক অংশগ্ৰহণৰ নীতিসমূহক সংঘবদ্ধ কৰিছিল। এই অতি গণতান্ত্ৰিক চেতনা আৰু লোকাচাৰে প্ৰাচীন ভাৰতক আটাইতকৈ সমৃদ্ধিশালী কৰি তুলিছিল। শতিকাজোৰা ঔপনিৱেশিক শাসনে ভাৰতীয় লোকৰ গণতান্ত্ৰিক চেতনাক দমন কৰিব নোৱাৰিলে। ই পুনৰ ভাৰতৰ স্বাধীনতাৰে সম্পূৰ্ণ অভিব্যক্তি বিচাৰি পাইছিল আৰু যোৱা ৭৫ বছৰে গণতান্ত্ৰিক ৰাষ্ট্ৰ-নিৰ্মাণত এক অতুলনীয় কাহিনীৰ নেতৃত্ব প্ৰদান কৰে। ই সকলো ক্ষেত্ৰতে অভূতপূৰ্ব আৰ্থ-সামাজিক অন্তৰ্ভুক্তিৰ কাহিনী। ই হৈছে অকল্পনীয় মাত্ৰাত স্বাস্থ্য, শিক্ষা আৰু মানৱ কল্যাণৰ নিৰন্তৰ অগ্ৰগতিৰ এক কাহিনী। ভাৰতৰ কাহিনীত বিশ্বখনলৈ এক স্পষ্ট বাৰ্তা বিদ্যমান। যে গণতন্ত্ৰই প্ৰদান কৰিব পাৰে, যে গণতন্ত্ৰই প্ৰদান কৰিছে আৰু যে গণতন্ত্ৰই প্ৰদান কৰি থাকিব। মহামহিম, বহু-দলীয় নিৰ্বাচন, স্বতন্ত্ৰ ন্যায়পালিকা আৰু মুক্ত সংবাদ মাধ্যমৰ দৰে গাঁথনিগত বৈশিষ্ট্যৰাজি হৈছে গণতন্ত্ৰৰ গুৰুত্বপূৰ্ণ আহিলা। অৱশ্যে, গণতন্ত্ৰৰ মৌলিক শক্তি হৈছে আমাৰ নাগৰিক আৰু আমাৰ সমাজৰ মাজত থকা উদ্দীপনা আৰু লোকাচাৰ। গণতন্ত্ৰ কেৱল জনসাধাৰণৰ, জনসাধাৰণৰদ্বাৰা, জনসাধাৰণৰ বাবেই নহয় বৰঞ্চ ই জনসাধাৰণৰ সৈতে, জনসাধাৰণৰ মাজত। মহামহিম, বিশ্বখনৰ ভিন্ন প্ৰান্তই গণতান্ত্ৰিক উন্নয়নৰ বিভিন্ন পথ অনুসৰণ কৰিছে। আমি পৰস্পৰে-পৰস্পৰৰপৰা বহু শিকিব পাৰো। আমি আটায়ে আমাৰ গণতান্ত্ৰিক পন্থা আৰু ব্যৱস্থাৰাজিৰ নিৰন্তৰভাৱে অগ্ৰগতি সাধন কৰিব লাগে। আৰু, আমি সকলোৱে নিৰন্তৰভাৱে অন্তৰ্ভুক্তি, স্বচ্ছতা, মানৱীয় মৰ্য্যাদা, সঁহাৰিমূলক অভিযোগ নিষ্পত্তি আৰু ক্ষমতাৰ বিকেন্দ্ৰীকৰণ বৃদ্ধি কৰিব লাগিব। ইয়াৰ পৰিপ্ৰেক্ষিতত, আজিৰ সন্মিলনে গণতন্ত্ৰসমূহৰ মাজত সহযোগিতাক আগুৱাই নিবলৈ এক সময়োপযোগী মঞ্চ প্ৰদান কৰিছে। ভাৰতে মুক্ত আৰু নিৰপেক্ষ নিৰ্বাচন অনুষ্ঠিতৰ ক্ষেত্ৰত আৰু উদ্ভাৱনীমূলক ডিজিটেল সমাধানৰ জৰিয়তে শাসনৰ সকলো ক্ষেত্ৰতে স্বচ্ছতা বৃদ্ধিত নিজৰ দক্ষতা আদান-প্ৰদান কৰিবলৈ পালে সুখী হ'ব। আমি সামাজিক মাধ্যম আৰু ক্ৰিপ্ট’-কাৰেন্সীৰ দৰে উদীয়মান প্ৰযুক্তিসমূহৰ বাবে বৈশ্বিক নিয়মৰাজিকো যুটীয়াভাৱে গঢ় দিব লাগিব, যাতে সেয়া গণতন্ত্ৰক সবলীকৰণৰ অৰ্থে ব্যৱহাৰ কৰা হয়, অৱমূল্যায়নৰ বাবে নহয়। মহামহিম, একেলগে কাম কৰি গণতন্ত্ৰসমূহে আমাৰ নাগৰিকসকলৰ আশা-আকাংক্ষাৰাজি পূৰণ আৰু মানৱতাৰ গণতান্ত্ৰিক উদ্দীপনা উদযাপন কৰিব পাৰে। ভাৰত এই মহৎ প্ৰচেষ্টাত সহযোগী গণতন্ত্ৰসমূহৰ সৈতে যোগদান কৰিবলৈ সাজু। ধন্যবাদ। বহু-বহু ধন্যবাদ।
প্রধানমন্ত্রীয়ে শ্ৰী গুৰু গ্ৰন্থ সাহিব জীৰ প্ৰকাশ পৰ্বৰ পৱিত্ৰ উপলক্ষে অভিনন্দন জনা

ধানমন্ত্ৰী শ্ৰী নৰেন্দ্ৰ মোদীয়ে শ্ৰী গুৰু গ্ৰন্থ সাহিব জীৰ প্ৰকাশ পৰ্বৰ পৱিত্ৰ উপলক্ষে সকলোকে, বিশেষকৈ শিখ সমুদায়ৰ লোকক অভিনন্দন জনাইছে। প্ৰধানমন্ত্ৰীয়ে টুইট কৰিছে: “আজি, শ্ৰী গুৰু গ্ৰন্থ সাহিব জীৰ প্ৰকাশ পৰ্বৰ পৱিত্ৰ উপলক্ষে, সকলোকে, বিশেষকৈ শিখ সমুদায়ৰ লোকসকলক মোৰ শুভকামনা। শ্ৰী গুৰু গ্ৰন্থ সাহিব জীৰ পৱিত্ৰ শিক্ষাই লাখ লাখ লোকক শক্তি দিয়ে আৰু আমাৰ সমাজক অধিক ন্যায়পূৰ্ণ, সমাৱেশী আৰু কৰুণাময় কৰি তোলে।”
আইআৰআৰআই, মহাবীৰ ফিলিপাইনছ ফাউণ্ডেছন পৰিদৰ্শন কৰিলে প্ৰধানমন্ত্ৰীয়ে

প্রধানমন্ত্রী শ্রী নৰেন্দ্র মোদীয়ে সোমবাৰে ফিলিপাইনছৰ লছ বানোজত আন্তঃৰাষ্ট্ৰীয় ধান গৱেষণা সংস্থা (আইআৰআৰআই)পৰিদর্শন কৰে। আইআৰআৰআই হৈছে ধান সম্পর্কে গৱেষণা আৰু বৈজ্ঞানিক চিন্তা-চৰ্চাৰ প্রসাৰৰ জৰিয়তে ক্ষুধা আৰু দৰিদ্রতা হ্রাস কৰাৰ নামত উচৰ্গিত এটি অগ্রণী প্রতিষ্ঠান। আইআৰআৰআইৰ লক্ষ্য হৈছে ধানৰ উৎপাদক আৰু তাৰ ক্রেতাৰ স্বাস্থ্য আৰু কল্যাণ নিশ্চিত কৰা, ভৱিষ্যৎ প্রজন্মৰ বাবে ধানৰ বিকাশৰ উপযোগী পৰিৱেশৰ সুৰক্ষা দান ইত্যাদি। বান পৰিস্থিতিতো বিভিন্ন জাতৰ ধান উৎপাদন অব্যাহত ৰখাৰ পদ্ধতি সম্পর্কে আয়োজিত এক চিত্র প্রদর্শনীও প্ৰত্যক্ষ কৰে প্রধানমন্ত্রীয়ে। প্ৰদৰ্শনীত বিভিন্ন জাতৰ ধানৰ লগতে খৰাং পৰিস্থিতিতো কোন কোন জাতৰ ধানৰ উৎপাদন অক্ষত থাকে, লুনীয়া পানীতো বাঢ়িব পৰা ধান গছৰ নমুনা তথা মহিলাৰ দ্বাৰ পৰিচালিত কৃষি সমবায় প্রতিষ্ঠানসমূহৰ সৈতে আইআৰআৰআইৰ কর্মপ্রচেষ্টাৰ ছবিও প্রদর্শনীত স্থান লাভ কৰে। প্রধানমন্ত্রীয়ে পৰিৱেশ সহিষ্ণু জাতৰ ধান উৎপাদনৰ বাবে এক নতুন ধানৰ খেতি মাটি খননৰ প্রতীকি এক অনুষ্ঠানতো অংশগ্রহণ কৰে। তেওঁ ‘শ্রী নৰেন্দ্র মোদী ধান খেতি গৱেষণা কেন্দ্র’ৰ এখনি নামফলকো উন্মোচন কৰে। প্ৰধানমন্ত্ৰীয়ে আইআৰআৰআই জিন বেংকত দুটি ভিন্ন ভিন্ন জাতৰ ভাৰতীয় ধানৰ বীজ উপহাৰ দিয়ে। পৰিদর্শন কালত তেওঁ আইআৰআৰআইত কর্মৰত কেইগৰাকীমান ভাৰতীয় বিজ্ঞানীৰ সৈতেও মত বিনিময়ৰ কৰে। প্রধানমন্ত্রীয়ে আতৰ পাছত মেনিলাৰ মহাবীৰ ফিলিপাইনছ ফাউণ্ডেছনো পৰিদর্শন কৰে। ভাৰত আৰু ফিলিপাইনছৰ মাজত ই হ’ল দীর্ঘদিন ধৰি কাম কৰি অহা মানৱতাবাদী এক সমবায় প্রতিষ্ঠান। ইয়াৰ প্রতিষ্ঠাতা মেনিলাস্থিত ভাৰতীয় বংশোদ্ভূত মেয়ৰ ডঃ ৰামন বগতসিং। মহাবীৰ বিকলাংগ সাহাৰ্য সমিতিৰ সৈতে সহযোগিতাৰ ভিত্তিত যিসকলৰ অংগচ্ছেদ হৈছে, তেওঁলোকক জয়পুৰ ফুট প্ৰদানৰ ক্ষেত্রত এই ফাউণ্ডেছনে এক উল্লেখযোগ্য কাম কৰি আহিছে। জয়পুৰ ফুট ব্যৱহাৰ কৰি যিসকল উপকৃত হৈছে, তেওঁলোকৰ সৈতে মত বিনিময়ত মিলিত হয় প্রধানমন্ত্রী শ্ৰী নৰেন্দ্ৰ মোদী।
লালকিল্লাৰ মাধৱ দাস পাৰ্কৰ দছেৰা উদযাপন অনুষ্ঠানত উপস্থিত প্ৰধানমন্ত্ৰী; দেশবাসীক ৰাষ্ট্ৰৰ হকে ইতিবাচক বৰঙণি আগবঢ়াবলৈ ‘সংকল্প’ লোৱাৰ আহ্বান

প্ৰধানমন্ত্ৰী শ্ৰী নৰেন্দ্ৰ মোদী আজি দিল্লীৰ লালকিল্লাৰ সমীপৰ মাধৱ দাস পাৰ্কত আয়োজিত দছেৰা উদযাপন অনুষ্ঠানত উপস্থিত থাকে। এই উপলক্ষে ভাষণত প্ৰধানমন্ত্ৰীয়ে ২০২২ চনত দেশে স্বাধীনতা কৰাৰ ৭৫ সংখ্যক বৰ্ষপূৰ্তিৰ উপলক্ষে দেশবাসীক ইতিবাচক বৰঙণি আগবঢ়াব পৰাকৈ সংকল্প ল’বলৈ আহ্বান জনায়। “ভাৰতীয় উৎসৱবোৰ কেৱল উৎসৱেই নহয়, ই হৈছে সমাজক শিক্ষিত কৰি তোলাৰ এক মাধ্যম, উৎসৱে প্ৰত্যেক ব্যক্তিক সমাজৰ মুল্যবোধৰ প্ৰতি সজাগ কৰি তোলে, এইবোৰে আমাক একেলগে এটা সমুদায় হিচাপে বাস কৰাৰো শিক্ষা দিয়ে।”, প্ৰধানমন্ত্ৰীয়ে এইদৰে কয়। প্ৰধানমন্ত্ৰীয়ে কয় যে উৎসৱবোৰ হৈছে আমাৰ সামূহিক শক্তিৰ প্ৰতিফলন, সামাজিক-সাংস্কৃতিক মুল্যবোধ আৰু চহকী সাংস্কৃতিক পৰম্পৰা। তদুপৰি, এইবোৰ কৃষি, নদ-নদী, পৰ্বত-পাহাৰ, প্ৰকৃতি ইত্যাদিৰ সৈতে জড়িত। প্ৰধানমন্ত্ৰীয়ে ৰাৱণ, কুম্ভকৰ্ণ আৰু মেঘনাদৰ প্ৰতিকৃতি দাহ অনুষ্ঠানতো অংশগ্ৰহণ কৰে।
মহিলাৰ ৫০ কিলোগ্ৰাম ওজনৰ শাখাত কুস্তি প্ৰতিযোগিতাত ব্ৰঞ্জৰ পদক জয় কৰাৰ বাবে পূজা গেহলটক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে বাৰ্মিংহামত অনুষ্ঠিত কমনৱেলথ গেমছ ২০২২ত মহিলাৰ ৫০ কিলোগ্ৰাম ওজনৰ শ্ৰেণীত কুস্তি প্ৰতিযোগিতাত ব্ৰঞ্জৰ পদক অৰ্জন কৰাৰ বাবে পূজা গেহলটক অভিনন্দন জ্ঞাপন কৰে। প্ৰধানমন্ত্ৰীয়ে টুইট কৰে; "কুস্তিত ব্ৰঞ্জ জয় কৰাৰ বাবে পূজা গেহলটক অভিনন্দন। তেওঁ গোটেই যুঁজখনত সাহসেৰে যুঁজিছিল আৰু ক্ৰীড়াৰ জৰিয়তে ব্যতিক্ৰমী দক্ষতাৰ পৰিচয় দিছিল। তেওঁলোকৰ আগন্তুক প্ৰচেষ্টাৰ বাবে তেওঁলোকক শুভেচ্ছা জনাইছো। #Cheer4India"